BCP บวก 3%  จับตา! กำไร Q1 โตแรงทะลุ 5.5 พันลบ. รับค่าการกลั่นพุ่ง
BCP บวก 3%  จับตา! กำไร Q1 โตแรงแตะ 5.5 พันลบ. รับค่าการกลั่นพุ่ง ชูหุ้น Laggard แนะซื้อเป้า 45 บาท
BCP บวก 3%  จับตา! กำไร Q1 โตแรงแตะ 5.5 พันลบ. รับค่าการกลั่นพุ่ง ชูหุ้น Laggard แนะซื้อเป้า 45 บาท
27 เม.ย. 2565

ผู้สื่อข่าวรายงานว่า วันนี้(27 เม.ย.2565) ราคาหุ้น บริษัท บางจาก คอร์ปอเรชั่น จำกัด (มหาชน)  หรือ BCP ณ เวลา 10.42 น. อยู่ที่ระดับ 32.75 บาท บวก 1.00 บาท หรือ 3.15% ด้วยมูลค่าซื้อขาย 134.97 ล้านบาท ราคาหุ้นนิวไฮรอบเกือบ 3 ปี โดยเทียบตั้งแต่หุ้นยืนที่ระดับ 32.75 บาท เมื่อวันที่ 3 พ.ค.2562

ด้านบล.โนมูระ พัฒนสิน ระบุในบทวิเคราะห์ (27 เม.ย.65) ว่า  BCP ราคาเป้าหมาย 45 บาท ประเมินกำไร ไตรมาส 1/2565  ที่ 5,537 ลบ. (โต 145% เทียบช่วงเดียวกันของปีก่อน, โต 66% เทียบไตรมาสก่อนหน้า) จาก stock gain และค่าการกลั่นฟื้นสูงตามความต้องการใช้ทั่วโลก รวมถึงธุรกิจ E&amp;P อัตรากำไรเพิ่มตามราคาขายทั้งก๊าซฯ และน้ำมันดิบ
และคาดกำไรปี 2565 ที่ 5,814 ลบ. (ลดลง 36% เทียบช่วงเดียวกันของปีก่อน) และมี upside ราว 37% เป็น 7,790 ลบ. เป็นกำไรที่อยู่ในระดับสูงสุดในช่วง 2016-2020 จากแนวโน้มค่าการกลั่นที่อยู่ในระดับสูง ธุรกิจการตลาดฟื้นตัวทั้งปริมาณขายลูกค้าอุตสาหกรรมและค่าการตลาด, ธุรกิจโรงไฟฟ้าปริมาณผลิตไฟฟ้าเพิ่มจากโครงการใหม่ทยอย COD และธุรกิจ Bio-product ที่ฟื้นตัวตามปริมาณขายไบโอดีเซล
ด้าน Valuation: ราคาหุ้นยังคง laggard กลุ่ม โดย PBV 0.8 เท่า Vs. กลุ่ม 0.9-1.2 เท่า โดยกำไรไตรมาส 1/2565 โดดเด่น และกำไรปี 2565-2567 กลับมาสูงกว่าช่วง pre-COVID ภาพระยะกลาง-ยาว demand น้ำมันสำเร็จรูปหนุนค่าการกลั่นสูงขึ้น + ธุรกิจบริษัทลูกอยู่ในช่วงฟื้นตัว